Diari Oficial de la Generalitat Valenciana


Sumari del DOGV 6331, del 12-08-2010 (2010/8579)

RESOLUCIÓ de 2 de juliol de 2010, del president del Consorci Espacial Valencià, per la qual es dóna publicitat a determinades delegacions de competència de la seua Junta General i de la seua presidència en altres òrgans d'este.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6331

Data del DOGV
:   12-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/8579


Data del document
:   02-07-2010

Organisme emissor
:   Consorci Espacial València

Tipus de document
:   Resolució

RESOLUCIÓ de 2 de juliol de 2010, del president del Consorci Espacial Valencià, per la qual es dóna publicitat a determinades delegacions de competència de la seua Junta General i de la seua presidència en altres òrgans d'este. [2010/8579]  
Els Estatuts del Consorci Espacial Valencià, aprovats per l'Acord de 12 de març de 2010, del Consell (DOCV núm. 6227, de 16.03.2010), atribuïxen a la seua Junta de Govern diferents competències en relació amb la gestió ordinària d'este.   
Igualment, l'article 12.1.j dels esmentats estatuts atribuïx al president del mencionat consorci la funció de contractar o rescindir relacions laborals amb el personal eventual que es necessite.   
Reunida la Junta General mencionada en data d'1 de juny de 2010, van ser adoptats, entre altres, determinats acords de delegació d'estes competències a favor d'altres òrgans del consorci, tot això de conformitat amb els esmentats estatuts.   
En virtut d'això, i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta presidència, vista la proposta de data 18 de juny de 2010, de la secretària autonòmica d'Universitat i Ciència com a gerent en funcions del Consorci Espacial Valencià, i de conformitat amb esta, resol:  
Primer  
Donar publicitat, a través de la seua inserció en el Diari Oficial de la Comunitat Valenciana, a les següents delegacions de competència efectuades per la Junta de Govern del Consorci Espacial Valencià a favor dels òrgans que s'indiquen a continuació, i amb l'abast que igualment es determina:  
1. Delegació, indistintament en el president o vicepresident de la Comissió Executiva del Consorci Espacial Valencià (VSC), per a la firma de contractes que generen ingressos per al VSC, de dret privat, específics entre el VSC i l'Agència Espacial Europea, en el marc del contracte Partnership for European High Power RF Space Laboratory, així com per a la firma de contractes amb qualsevol entitat que requerisca els servicis que el VSC puga prestar segons els seus estatuts.   
2. Delegació, indistintament en el president i vicepresident de la Comissió Executiva del VSC, per a la firma de contractes específics entre el Val Space Consortium i els 2nd-tier Partners (entitats de segon nivell associades al laboratori d'alta potència de l'Agència Espacial Europea) en el marc del contracte Partnership for European High Power RF Space Laboratory.   
3. Delegació en el president de la Comissió Executiva per a la firma d'acords de confidencialitat i propietat intel·lectual i industrial amb altres entitats, així com amb persones físiques que realitzen estades temporals a les instal·lacions del VSC.   
4. Delegació en el president de la Comissió Executiva per a la sol·licitud d'ajudes públiques a l'I+D+i, tant a escala autonòmica com nacional i europea.   
5. Delegació en el president de la Comissió Executiva per a, de manera mancomunada amb el gerent, realitzar el concert de préstecs, operacions de tresoreria, obertura i tancament de comptes bancaris i estalvi, tant físicament com per mitjans electrònics (banca electrònica).   
6. Delegació en el gerent per a l'execució d'operacions de gasto (contractació d'obres, subministraments i servicis) per un import inferior a 10.000 euros.   
7. Delegació en la Secretaria Autonòmica d'Universitat i Ciència per a l'execució d'operacions de gasto (contractació d'obres, subministraments i servicis) per un import superior a 10.000 euros.   
Segon  
Donar publicitat, a través de la seua inserció en el DOCV, a la delegació efectuada per la presidència del Consorci Espacial Valencià en el seu gerent per a la contractació o rescissió del personal eventual que es necessite.   
Contra la present resolució, que esgota la via administrativa, podrà interposar-se un recurs contenciós administratiu en el termini de dos mesos comptadors des de l'endemà de la seua publicació davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposen els articles 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, un recurs de reposició davant d'este mateix òrgan, en el termini d'un mes, computat en els termes ja detallats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjudici que els interessats puguen interposar-ne qualsevol altre que estimen procedent.   
València, 2 de juliol de 2010.- El conseller d'Educació i president del Consorci Espacial Valencià: Alejandro Font de Mora Turón.